CELEX: 32006D0944
Language: et
Date: 2006-12-14 00:00:00
Title: 2006/944/EÜ: Komisjoni otsus, 14. detsember 2006 , millega määratakse vastavalt nõukogu otsusele 2002/358/EÜ ja Kyoto protokolli kohaselt kindlaks Euroopa Ühendusele ja selle liikmesriikidele eraldatud vastavad heitkoguste tasemed (teatavaks tehtud numbri K(2006) 6468 all)

16.12.2006   
            
            
               ET
            
            
               Euroopa Liidu Teataja
            
            
               L 358/87
            
         
      KOMISJONI OTSUS,
   14. detsember 2006,
   millega määratakse vastavalt nõukogu otsusele 2002/358/EÜ ja Kyoto protokolli kohaselt kindlaks Euroopa Ühendusele ja selle liikmesriikidele eraldatud vastavad heitkoguste tasemed
   (teatavaks tehtud numbri K(2006) 6468 all)
   (2006/944/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 25. aprilli 2002. aasta otsust 2002/358/EÜ, mis käsitleb Ühinenud Rahvaste Organisatsiooni kliimamuutuste raamkonventsiooni Kyoto protokolli heakskiitmist Euroopa Ühenduse nimel ja sellega võetavate ühiste kohustuste täitmist, (1) eelkõige selle artiklit 3,
   ning arvestades järgmist:
   
               (1)
            
            
               Otsuse 2002/358/EÜ II lisas sätestatakse heitkoguste piiramise või vähendamise kohustused, et määrata kindlaks Euroopa Ühendusele ja selle liikmesriikidele Kyoto protokolli artikli 4 kohaselt eraldatud vastavad heitkogused. Kyoto protokolli B lisas sätestatakse õhkuheitekoguste piiramise või vähendamise kohustused, et määrata kindlaks heitkogused neile liikmesriikidele, kes on Euroopa Ühendusega ühinenud pärast 25. aprilli 2002, välja arvatud Küprosele ja Maltale, kellele Kyoto protokolli kohaseid heitkoguste piiramise või vähendamise kohustusi veel ei ole määratud.
            
         
               (2)
            
            
               Euroopa Ühendusele ja selle liikmesriikidele eraldatud vastavad heitkogused, väljendatuna süsinikdioksiidi ekvivalentkoguse tonnides, on kindlaks määratud käesoleva otsuse lisas. Kõnealused heitkogused on arvutatud kontrollitud andmete põhjal, mille liikmesriigid on vastavalt komisjoni 10. veebruari 2005. aasta otsusele 2005/166/EÜ (millega kehtestatakse Euroopa Parlamendi ja nõukogu otsuse 280/2004/EÜ (ühenduse kasvuhoonegaaside heitmete järelevalve ja Kyoto protokolli rakendamise süsteemi kohta) rakenduseeskirjad) (2) esitanud alusaasta heitkoguste kohta, need andmed on korrutatud otsuse 2002/358/EÜ II lisas ja Kyoto protokolli B lisas sätestatud õhkuheitekoguste piiramise või vähendamise kohustustega ning korrutatud viiega, et tulemus näitaks protokolli esimese kohustusteperioodi viite aastat.
            
         
               (3)
            
            
               Vastavalt otsuse 2002/358/EÜ artiklile 3 peavad Euroopa Ühenduse ja iga liikmesriigi jaoks ettenähtud heitkogused olema võrdsed vastava heitkoguse tasemega kõnealuse otsuse lisas.
            
         
               (4)
            
            
               Pärast Kyoto protokolli kohaselt läbiviidud heitmeid käsitlevate andmete (andmed, mida liikmesriigid vastavalt otsuse 2005/166/EÜ artiklile 23 alusaasta kohta esitasid) läbivaatamist, tuli need andmed ümber arvutada, sest otsuse 2002/358/EÜ II lisas loetletud Euroopa Ühendusele määratud koguse ja liikmesriikidele määratud koguste summa vahe süsinikdioksiidi ekvivalentkoguse tonnide suhtes oli 11 403 608 tonni. Kõnealune erinevus tuleks kõrvaldada Euroopa Ühendusele määratud täiendavate heitkoguse ühikutena.
            
         
               (5)
            
            
               Euroopa Ühendusele ja selle liikmesriikidele määratud lõplike heitkoguste igasugune muutmine, mis tuleneb Kyoto protokolli artikli 8 põhjal läbiviidud heitkoguste läbivaatamisest, määratakse kindlaks kõnealuse otsuse muutmisega.
            
         
               (6)
            
            
               Käesoleva otsusega ettenähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Ühendusele ja selle liikmesriikidele eraldatud vastavad heitkogused, väljendatuna süsinikdioksiidi ekvivalentkoguse tonnides õhkuheitekoguste piiramise ja vähendamise esimeseks kohustusteperioodiks, on sätestatud käesoleva otsuse lisas.
   Artikkel 2
   11 403 608 süsinikdioksiidi ekvivalentkoguse tonni suurust vahet otsuse 2002/358/EÜ II lisas loetletud Euroopa Ühendusele määratud heitkoguse ja liikmesriikidele määratud heitkoguste summa vahel käsitletakse Euroopa Ühendusele määratud täiendava heitkoguse ühikuna.
   Artikkel 3
   Käesolev otsus on adresseeritud liikmesriikidele.
   
      Brüssel, 14. detsember 2006
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 130, 15.5.2002, lk 1.
   
      (2)  ELT L 55, 1.3.2005, lk 57.
   
      LISA
      Kyoto protokolli kohaselt Euroopa Ühendusele ja selle liikmesriikidele eraldatud vastavad heitkogused väljendatuna süsinikdioksiidi ekvivalentkoguse tonnides õhkuheitekoguste piiramise ja vähendamise esimeseks kohustusteperioodiks
      
                  Euroopa Ühendus (1)
                  
               
               
                  19 683 181 601
               
            
                  Belgia
               
               
                  679 368 682
               
            
                  Taani
               
               
                  273 827 177
               
            
                  Saksamaa
               
               
                  4 868 520 955
               
            
                  Kreeka
               
               
                  694 087 947
               
            
                  Hispaania
               
               
                  1 663 967 412
               
            
                  Prantsusmaa
               
               
                  2 819 626 640
               
            
                  Iirimaa
               
               
                  315 158 338
               
            
                  Itaalia
               
               
                  2 429 132 197
               
            
                  Luksemburg
               
               
                  45 677 304
               
            
                  Madalmaad
               
               
                  1 008 565 720
               
            
                  Austria
               
               
                  343 405 392
               
            
                  Portugal
               
               
                  386 956 503
               
            
                  Soome
               
               
                  355 480 975
               
            
                  Rootsi
               
               
                  375 864 317
               
            
                  Ühendkuningriik
               
               
                  3 412 080 630
               
            
         
      
                  Küpros
               
               
                  Ei kohaldata
               
            
                  Tšehhi Vabariik
               
               
                  902 890 649
               
            
                  Eesti
               
               
                  197 902 558
               
            
                  Läti
               
               
                  119 113 402
               
            
                  Leedu
               
               
                  221 275 934
               
            
                  Ungari
               
               
                  578 260 222
               
            
                  Malta
               
               
                  Ei kohaldata
               
            
                  Poola
               
               
                  2 673 496 300
               
            
                  Sloveenia
               
               
                  92 934 961
               
            
                  Slovakkia
               
               
                  337 456 459
               
            
         (1)  Nende ühiseks täitmiseks mõeldud kohustuste mõistes, mis on esitatud Kyoto protokolli artikli 3 lõikes 1 vastavalt artiklis 4 sätestatule, otsuses 2002/358/EÜ ja kohaldamiseks käesoleva otsuse II lisas loetletud liikmesriikide suhtes.